Το σπίτι βρίσκεται σε καλή τοποθεσία σε απόσταση 15 λεπτών από το κέντρο με τα πόδια, έχει ησυχία και βρίσκεις σχετικά εύκολα θέση για να παρκάρεις. Όπως με διαβεβαίωσε ο διαχειριστής του σπιτιού είναι ισόγειο αλλά με βάση αυτά που είδα τα δυο βράδια που έμεινα θα έλεγα ότι είναι σαν ημιυπόγειο όσον αφορά το φυσικό φως που μπαίνει στο σπίτι (θα πρέπει να έχετε απο το πρωί μεχρι το βράδυ ανοιχτό το φώς) και σαν υπόγειο όσον αφορά την μυρωδιά μούχλας που είναι διάχυτη σε όλο το σπίτι και ειδικότερα στο μπάνιο. Ο νιπτήρας στο μπάνιο είναι τόσο μικρός που αμφιβάλλω αν κάποιος θα μπορέσει να πλύνει το πρόσωπο του χωρίς να γεμίσει νερά το πάτωμα. Το μεγαλύτερο όμως θέμα αφορά τον εξωτερικό χώρο σαν μπαλκόνι που έχει το σπίτι, στον οποίο το βράδυ κάνουν πάρτι οι κατσαρίδες. Μέτρησα τουλάχιστον δέκα όταν βγήκα το βράδυ για να καπνίσω. Προσοχή λοιπόν όταν βγαίνετε έξω το βράδυ και μην διανοηθείτε να αφήστε στην ανάκληση ή ανοιχτές τις μπαλκονόπορτες γιατί θα εκπλαγείτε δυσάρεστα.